Konverentsi teine pool oli pühendatud Martin Kala koostatud raportile Euroopa Parlamendi 7. koosseisu Eesti saadikute rollist ja saavutustest möödunud  tööaastal. Eesti Euroopa Liikumise juhataja Kristiina Lingi sõnul võeti selline töö ette eesmärgiga anda lihtsal kujul infot, mis võimaldaks edendada dialoogi kodanikuühiskonna ning Euroopa Parlamendi Eesti saadikute vahel. Taaskord hea ja vajalik algatus. Paraku olid Eesti kuuest MEP-ist ankeetküsimustikule vastanud vaid kolm -Siiri Oviir, Indrek Tarand ja Ivari Padar. Kohalviibinud Kristiina Ojuland polnud seda teinud, lisaks olid vastamata jätnud ka Tunne Kelam ning Vilja Savisaar-Toomast. Riivo Sinijärve  õigustatud küsimusele -"Miks?" - vastas Ojuland, et eelistab sellele vastata eraviisiliselt.